Fresenraad

De Fresenraad, egentlik Interfreeske Raad, is de Vertreden van all Fresen in d’ Geheel. De Raad sörgt, dat de Belangen van de Fresen höört worden. In de Raad sitten Raadslüü ut verscheden freesk Verenen un Verbannen ut all dree Freeslannen in dree Sektionen:

 20px Sektion West: 
 betekend sük sülvst up Westfreesk: Fryske Rie
 Kuntrei: Provinz Fryslân in de Nedderlannen 
 Seet: Ljouwert (Fryske Akademy)
 Vörsitter: Roel Kaastra
 Sekretärske: Saapke Miedema

 20px Sektion Oost:
 betekend sük sülvst up Saterfreesk: Fräiske Räid un up Platt Freeske Raad
 Kuntrei: Oostfreesland, Oldenbörger Freesland, Gemeente Saterland, dat vörmalske Rüstringen un dat Land Wursten in Neddersassen (tosamen faken Oost-Freesland nöömt)
 Seet: Auerk (Oostfreeske Landskupp)
 Vörsitter: Gerhard Cordes
 Geschäftsföhrer/ske: --

 20px Sektion Noord:
 betekend sük sülvst up Noordfreesk: Frasche Rädj
 Kuntrei: Noordfreesland un Helgoland in Sleswig-Holsteen
 Seet: Niebüll
 Vörsittersch: Ilse Christiansen
 Geschäftsföhrer: Frank Nickelsen

De Präsidentskupp van d’ Interfreeske Raad wesselt elke dree Jahr tüsken den dree Sektionen. Upstünns, van 2006 bit 2009, liggt de Vorsitt bi de Sektion Oost, Präsident is Dieter Baumann ut Moormerland. De Bahntje van d' Geschäftsföhrerske van de Interfreeske Raad is siet 2006 bi de Ostfreeske Landskupp in Auerk to finnen.

Alltied, wenn en Raadvörsittertied to End geiht, gifft in en van de dree Freeslannen de so nömt Fresenkongress. En Jahr achteran gifft dat dat Kultuurfestival "Fresen-Droapen" up Helgoland. Ok anner Tosamenkunfsten organiseert de Raad, besünners van verscheden Beropen. Daarto hören Treffen van Buren, Mesters, Landfroolü, Studenten un Lokaalpolitikers.

De Sektion Noord van de Fresenraad is Vertreder van de freeske Volksgrupp in dat Fresengremiun van de Landdag van Sleswig-Holsteen. De Sektion West sitt in de nederlannske Offdeel van de Europääsch Büro för minner bruukt Spraken.

 Literatur 
 Steensen, Hemminga, van Lengen: Die Frieslande, Verlag Nordfriisk Instituut 2006, ISBN 978-3-88007-333-3 (Dütsk)

 Weblinks 
 Interfreesch Raat (Mehrsprakig)
 Fresenraad Sektion Noord (Dütsk)
 Fresenraad Sektion West (Freesk)

Kategorie:Fresen